ועדת החוקה, חוק ומשפט, כנסת 20, פרוטוקול מספר 279, 2016-11-08 13:00

אוסאמה סעדי: צהרים טובים לכולם, אני מתכבד לפתוח את ישיבת ועדת החוקה, חוק ומשפט.

אוסאמה סעדי: הנושא הוא: צו המועצות המקומיות (עבירות קנס) (תיקון), התשע"ו-2016.

אוסאמה סעדי: זה קשור ליישוב אהוב על כולנו, היישוב ג'סר אל-זרקא.

אוסאמה סעדי: אני מברך את חברתי ענת ברקו; אני מברך את חבר מועצת ג'סר אל-זרקא, שהוא גם הדובר של סיעת הרשימה המשותפת, סמי עלי.

אוסאמה סעדי: אהלן וסהלן; גם מזכיר המועצה חאלד ג'ורבאן, אהלן וסהלן.

אוסאמה סעדי: הצו הוא בהתאם לסעיף 221(ד) לחוק סדר הדין הפלילי [נוסח משולב], התשמ"ב-1982.

אוסאמה סעדי: הוא נשלח לוועדה על-ידי כבוד שר הפנים שמבקש את אישור הוועדה לצו שבנדון.

אוסאמה סעדי: שרת המשפטית גם נתנה הסכמתה לצו המבוקש.

אוסאמה סעדי: הצו מונח בפניכם.

אוסאמה סעדי: נשמע את היועצת המשפטית של הוועדה ולאחר מכן נשמע את המועצה.

<אפרת חקק: כידוע, הוועדה הזאת מאשרת את הפיכת עבירות הקבועות בחוקי העזר כעבירות קנס.

<אפרת חקק: משמע, הפקחים של המועצה המקומית יוכלו להטיל דוח על הפרה של הסעיפים המנויים בצו.

<אפרת חקק: האמת היא שהסעיפים פה הם די סטנדרטיים.

<אפרת חקק: שחר, ממשרד הפנים, הסב את תשומת לבנו שבטבלה, בעמוד 7, ברובריקה השנייה מלמטה, כתוב: סעיף 45(א) למעט לעניין כלב, וסעיף (ב), אבל בטבלה יש הפניה רק ל-45(א) ולכן אני אקריא גם את (ב), כדי שתדעו על מה מדובר.

<אפרת חקק: (ב) הכניס אדם לגן בעל חיים שכניסתו לא נאסרה לפי סעיף קטן (א) – שכמו שאמרתי זה מה שמופיע אצלכם – לא יניח לבעל החיים שבאחריותו להלך בלי השגחה וימנע אותו מלהפריע לאדם או לבעל חיים או לפגוע בהם או בצמח בגן.

<אפרת חקק: בגדול, הבנתי שהם כן רוצים להכניס את הסעיף הזה, אבל לעניין שוטטות כלבים יש הסדר ארצי ולכן אנחנו לא נחיל את הסעיף הזה לעניין שוטטות על כלבים.

אוסאמה סעדי: זה התיקון היחיד.

<אפרת חקק: זו ההערה היחידה שלי.

<אפרת חקק: כמו תמיד, אנחנו כן מבקשים מהמועצה המקומית להסביר לנו איך הם מתכוונים ליישם את הסמכות החדשה שניתנת להם.

ענת ברקו: אולי לפני כן, מה היה עד כה?

ענת ברקו: מה, לא נתנו קנסות?

אוסאמה סעדי: הבנתי שזו הפעם הראשונה שמתקינים תקנות כאלה ורוצים לאכוף את זה.

ענת ברקו: מה עשיתם עד כה?

<חאלד ג'ורבאן: לא יכולנו לעשות.

<חאלד ג'ורבאן: היו לנו מעט כלים, אבל ממש קטנים מאוד.

אוסאמה סעדי: איזה כלים יש עכשיו?

אוסאמה סעדי: האם יש פקחים?

אוסאמה סעדי: איך המועצה תאכוף?

אוסאמה סעדי: האם יש תקציב, יש פקחים?

אוסאמה סעדי: האם יש כבר פרסום ברבים, ליישוב, לאזרחים?

אוסאמה סעדי: הם כבר יודעים?

אוסאמה סעדי: הרי אנחנו יודעים שיש כלל בעונשין שלא מענישים, אלא אם מזהירים.

אוסאמה סעדי: לכן צריך תקופה מסוימת של מעבר.

אוסאמה סעדי: מזכיר המועצה, בבקשה.

<חאלד ג'ורבאן: לדעתי אכן צריך תקופת מעבר.

<חאלד ג'ורבאן: בהתחלה ננסה לפעול בכיוון הסברה, אם זה בבתי-ספר, כי אנחנו ממש בונים על התלמידים ויודעים שהם השגרירים שלנו שיכולים להעביר את המסר להורים; נפעיל גם חוגי בית – יש לנו חוגי בית קיימים, אבל הם בעיקר לאימהות, עקרות בית – ויש לנו גם את המתנ"ס.

<חאלד ג'ורבאן: אנחנו חייבים לעשות הסברה.

<חאלד ג'ורבאן: יש לנו דרכים, יש לנו שיטה, ויש לנו גם יועץ, רפי, שהוא מהאזור שלנו והוא מלווה אותנו כבר שלוש שנים וימשיך איתנו גם עכשיו.

אוסאמה סעדי: מתי אתם מתכוונים שהצו הזה ייכנס לתוקף?

<חאלד ג'ורבאן: האמת היא שאנחנו ממש צמאים לדבר הזה ואנחנו רוצים שזה יהיה כמה שיותר מוקדם.

<חאלד ג'ורבאן: הבאתי לכם אפילו תמונות על המצב הקיים, תמונות בצבע, כדי שתרגישו את הצרה שאנחנו סובלים ממנה.

<חאלד ג'ורבאן: אנשים ממש זורקים בתוך היישוב עצמו.

<חאלד ג'ורבאן: בלי לדבר על פוליטיקה, מלחמות בין אנשים, ואנשים מרשים לעצמם לזרוק ברשות הרבים כמויות אדירות של זבל, אפילו קרטונים.

<חאלד ג'ורבאן: אין תרבות של זריקת דברים.

ענת ברקו: אין הפרדה.

ענת ברקו: את זה דווקא הילדים עושים טוב.

ענת ברקו: הם עושים את זה בבית-ספר.

<חאלד ג'ורבאן: לכן אני אומר שהתלמידים יהיו השגרירים שלנו כדי להעביר את המסר להורים.

ענת ברקו: לדעתי צריך לפחות שלושה חודשים כתקופת מעבר.

אוסאמה סעדי: על איזה תקנות אנחנו מדברים?

אוסאמה סעדי: אם אתה יכול לקטלג את זה בקטגוריות, זה ניקיון?

אוסאמה סעדי: מה זה.

<חאלד ג'ורבאן: זה בעיקר תברואה.

<חאלד ג'ורבאן: יש לנו הרבה בעיות, אבל הסבל הרב שלנו הוא עניין התברואה, שזה השלכת פסולת ברשות הרבים.

<חאלד ג'ורבאן: עיקר הבעיה היא פסולת בנייה לא חוקית, בגלל שיפוצים, אנשים שאין מי שיתפוס אותם.

<חאלד ג'ורבאן: אנחנו לא מנהלים את הוועדה אצלנו בתוך המועצה, אלא ועדת שומרון שאחראית על כמה יישובים.

אוסאמה סעדי: יש מקום לפסולת בניין?

אוסאמה סעדי: הרי בונים, איפה זורקים את פסולת הבנייה?

אוסאמה סעדי: אנחנו לא רוצים לזרוק את זה לים.

ענת ברקו: יש הטמנה.

<חאלד ג'ורבאן: נכון להיום אנחנו עושים שינוע, אבל בגלל שאנחנו כורעים תחת נטל ההבראה, ממש קטלנית, כבר 15 שנה, המועצה כבר לא יכולה לנשום יותר.

<חאלד ג'ורבאן: חייבים להכניס את האנשים לעובי הקורה, שיתחילו גם הם להשתתף בהוצאות שמלכתחילה הם היו צריכים לשלם.

<חאלד ג'ורבאן: ניסינו לעזור, אבל היום כבר די.

<חאלד ג'ורבאן: מצד שני צריך להעניש את מי שלא יעשה את זה, ולכן אנחנו ממש צמאים לחוק הזה.

אוסאמה סעדי: יש פקחים?

<חאלד ג'ורבאן: כרגע יש לנו פקח אחד ואנחנו נכשיר שניים נוספים.

<חאלד ג'ורבאן: משרד הפנים יאשר לנו בשמחה, למרות שאנחנו בתוכנית הבראה, כי הוא יודע שזה - - -

ענת ברקו: יהיו פקחים מהיישוב?

<חאלד ג'ורבאן: אין ברירה.

ענת ברקו: לפעמים קצת קשה להם לאכוף.

<חאלד ג'ורבאן: יש לנו מועמד מזמר, קייסי, שעבד בחדרה.

<חאלד ג'ורבאן: קיבלנו עליו המלצות וכנראה נקלוט אותו כעובד מועצה, כי חייבים שהפקח יהיה עובד מועצה.

אוסאמה סעדי: אז אתם צריכים לפנות קודם למשרד הפנים שיאשר את זה בהתאם לתוכנית ההבראה ואחרי זה אתם תקלטו אותו.

<חאלד ג'ורבאן: עקרונית יש לנו כבר הסכמה לקלוט שני פקחים.

אוסאמה סעדי: אז בסופו של יום יהיו שלושה.

<חאלד ג'ורבאן: נכון, יהיו שלושה.

אוסאמה סעדי: סמי עלי, חבר מועצת ג'סר אל-זרקא, בבקשה.

<סמי עלי: שלום לכולם.

<סמי עלי: אני ממש שמח שבסופו של דבר הצו הזה הגיע לאישור הוועדה, זאת לאחר שהמתנו הרבה זמן.

<סמי עלי: אני במליאת המועצה ואני זוכר שאישרנו את זה כבר בתחילת 2015.

<סמי עלי: אני יודע שזה קשור לביורוקרטיה ולפעמים אפשר ללכת לבחירות לפני שמאשרים צווים.

אוסאמה סעדי: אכן היו בחירות באמצע.

<סמי עלי: מה חשיבות הצו - חוק העזר או הקנסות לא יוציאו את ג'סר אל-זרקא משלל הנגעים של המפגעים הסביבתיים, אבל זה כלי ואמצעי שמתווסף לעניין של המניעה וההרתעה.

<סמי עלי: אנחנו מדברים על כפר שמונה 14,000 נפשות, כאשר שטח השיפוט הוא 1,566 דונם.

<סמי עלי: תחסירו מזה את העניין של רשת הכבישים והמוסדות הציבוריים וכד', ואנחנו נשארים רק עם 600 דונם לדיור.

<סמי עלי: כל זה תוך היעדר אפילו תחנת מעבר לפסולת מוצקה, פסולת גושית ואשפה למיניה.

<סמי עלי: אנחנו סובלים ממפגעים סביבתיים למיניהם, כמו ביוב, אשפה ביתית - - -

ענת ברקו: למה אתה מתכוון ב"תחנת מעבר"?

ענת ברקו: מה זאת אומרת, מה הייתם אמורים לעשות?

<סמי עלי: תחנת מעבר בעיקר לפסולת גושית.

<סמי עלי: נוכח המצב העגום והמחפיר ברמה הסביבתית, ומצד שני, כמו שהזכיר עמיתי מזכיר המועצה, אנחנו עם אמצעים דלים, הן ברמה של תקציבים - אנחנו מועצה גרעונית – והן ברמה של תקציבים נקודתיים למען המלחמה בעניין איכות הסביבה.

ענת ברקו: אין לכם יכולת לשנע.

<סמי עלי: נוכח האמצעים הדלים האלה אנחנו במצב קשה מבחינה תקציבית.

<סמי עלי: גם אין לנו את האמצעים, אפילו לא תחנת מעבר, וגם שירותים דלים, כמו למשל שירות לפינוי גזם פעם או פעמיים בשבוע.

<סמי עלי: למה?

<סמי עלי: זה לא בתוכנית ההבראה, ונוכח התקציב הדל שאנחנו לא יכולים לתת, כרשות מקומית, את השירות הטוב.

<סמי עלי: לכן השירות של פינוי אשפה הוא אך ורק לפינוי אשפה ביתית.

<סמי עלי: לכן אנחנו סובלים מהצטברות של פסולת גושית ופסולת בנייה, וגם אם נתאמץ, אם זה ברמה של התושבים וגם ברמה של המועצה המקומית, אם נצא לקמפיינים התנדבותיים לפינוי האשפה הגושית וגם הפסולת המוצקה, אין לנו לאן להעביר את זה.

<סמי עלי: בסופו של דבר יעלה לנו העניין של השינוע וההטמנה פי שניים ממה שהיה עולה לנו אם היתה לנו תחנת מעבר.

<סמי עלי: גם אין לנו שטח וקרקע כדי להקים את התחנה הזאת.

<סמי עלי: היינו במשא ומתן עם השכנים, בעיקר עם בית חנניה, שבהתחלה התנגדו לעניין הזה.

<סמי עלי: עדיין לא הגענו להסכמות בנושא של תחנת המעבר וזו אחת הסיבות שאנחנו נקלעים למצב סביבתי-בריאותי קשה מאוד.

<סמי עלי: בדוח בנק ישראל האחרון הצביעו על תמותה ועל מחלות באחוזים גבוהים בג'סר אל-זרקא.

<סמי עלי: אחת הסיבות היא המצב הסביבתי שם – הביוב שדולף ברחובות, הצטברות של אשפה, אם זה בגלל רשלנות מצד מוסדות או התושבים עצמם, תרבות מסוימת, היעדר אמצעים, היעדר שירות פינוי אשפה אידיאלי.

<סמי עלי: כל זה מביא את האנשים למצב בריאותי וסביבתי קשה ואקוטי.

אוסאמה סעדי: איך קבעתם את גובה הקנסות האלה?

ענת ברקו: יחסית הם לא גבוהים.

<חאלד ג'ורבאן: כן, כי אנחנו רוצים לחנך אותם, לא רוצים לעשות קופה למועצה.

<סמי עלי: לכן אמרנו מניעה והעלאת מודעות בנושא הזה.

אוסאמה סעדי: יש לנו פה מומחה בדברים האלה, חברי אורי מקלב, שהיה שנים בעיריית ירושלים, ממלא-מקום אפילו.

אוסאמה סעדי: נשמח אם תיתן לנו מניסיונך להעשיר את ג'סר אל-זרקא.

אורי מקלב: אתה יודע שיש לי כבר ניסיון בצווים ובמועצות.

אוסאמה סעדי: למה פניתי אליך?

אוסאמה סעדי: !

אורי מקלב: במקרה הזה כבר אמרתי קודם לאפרת שאין לי אלא לתמוך בעניין הזה.

אורי מקלב: זה צנוע מאוד ורואים את הכוונות הטובות שיש לתהליך הזה שאתם עושים.

אורי מקלב: מספיק מהדברים המועטים ששמעתי, על כמה שהמועצה רוצה לשנות והיא פועלת בעצמה ומה שהיא מבקשת זה רק השלמה לתוך התהליך הזה.

אורי מקלב: רק בדבר אחד, מקצועי, שאני לא יודע – בסעיף 12, זו הפעם היחידה שאין (ב).

אורי מקלב: השאלה היא אם יש קנס גם כשכתוב "עשה בעל חיים את צרכיו.

אורי מקלב: ..".

אורי מקלב: איפה היכולת שלך לתת על זה קנס.

אורי מקלב: השאלה היא אפשר לתת דוחות גם כשזה לשון של "קום ועשה"?

אורי מקלב: איפה כתוב שאם הוא לא עשה את זה, הוא מקבל קנס?

<יפעת רווה: בניסוח אידיאלי רוב העבירות הפליליות מנוסחות ב"לא יעשה".

<יפעת רווה: יש עבירות שהן במחדל.

<יפעת רווה: לא הרבה.

<יפעת רווה: לפעמים יש חובה להגיש דוח.

אורי מקלב: השאלה אם כאן זה מתאים לשפה הזאת.

<יפעת רווה: פה יש חובה.

<יפעת רווה: לפעמים כשלא ברור על מי מוטלת החובה, אנחנו באמת לא מאשרים את זה.

<יפעת רווה: יש מקרים שיש חובה, צריך שמשהו ייעשה, אבל לא ברור מי עושה את זה ואז אנחנו באמת לא נאשר.

<יפעת רווה: פה אני מסתכלת בראייה מהותית, אם הסעיף ברור או לא ברור.

<יפעת רווה: נראה פה – וזו גם הסיבה שכן אישרנו אותו – שלמרות שבדרך כלל הסעיפים - - -

אורי מקלב: ברור – זה ברור.

אורי מקלב: השאלה היא אם זה גם חוקי.

<יפעת רווה: ולכן מבחינתנו אנחנו חושבים שאין מניעה משפטית ושזה בסדר בגלל הבהירות של זה.

אוסאמה סעדי: שאלה אליך, חברי מקלב.

אוסאמה סעדי: מכיוון שמדובר פה בפעם ראשונה שהם רוצים לעשות מהלך כזה וקנסות – וכמובן שאנחנו מברכים על זה – דיברנו על לתת תקופת מעבר, שאנשים יסתגלו ויפנימו - - -

אורי מקלב: מה זה תקופת מעבר?

אוסאמה סעדי: שבתקופה הזאת ייתנו אזהרות, לא יתחילו לחלק דוחות, גם קמפיין הסברה.

אוסאמה סעדי: אנשים עדיין לא יודעים וצריך להכניס לתודעה.

אוסאמה סעדי: הצו ייכנס לתוקף תוך 30 יום.

<אפרת חקק: זה 30 יום מיום הפרסום, שגם זה לוקח זמן.

אורי מקלב: צריך שלושה חודשים.

אורי מקלב: זה עובר מהר מאוד – כשנותנים קנס אחד, כבר הרבה יודעים.

אורי מקלב: זה לא רק אותו אדם, מתפתח שיח בנושא.

<סמי עלי: מניסיונך, זה אפקטיבי?

אורי מקלב: בוודאי.

<קריאה: פחות קופסת סיגריות, פחות זה, זה יהיה אפקטיבי.

אורי מקלב: בעניין כמו שדיברנו עכשיו, על צרכים של בעלי חיים, צואה של כלבים, עיריית חיפה הגיעה לפה וביקשה דבר אחד: במקום 700 שקל, שזה יהיה 2,000 שקל.

אורי מקלב: עד לרגע זה אני תוהה ואומר איך רשות שלא יודעת לעשות את זה ב-700 שקל, אז 2,000 שקל יעזרו?

אורי מקלב: אני לא מכיר מישהו ש-700 שקל לא מרתיע אותו.

<חאלד ג'ורבאן: אפילו 200 שקל מרתיע.

אורי מקלב: אין מישהו ש-700 שקל לא מרתיע אותו.

אורי מקלב: לכן כשמבקשים 2,000 שקל, אז או שהוא רוצה לעשות קופה לרשות - - -

<אפרת חקק: הם העלו את זה מ-200 ל-700.

אורי מקלב: אני חושב שזה היה קצת יותר, אבל אפילו זה.

אורי מקלב: אדם לא רוצה לקבל גם 100 שקל על חניה.

אורי מקלב: זה דבר מרתיע, לא בגלל שהוא רוצה לאכוף.

אורי מקלב: הוא לא רוצה לאכוף, הוא רצה לתת איזה עבירה.

אורי מקלב: כאן לא מדובר על זה, לא על המקרים האלה.

אוסאמה סעדי: חברת הכנסת ברקו.

ענת ברקו: קודם כל, אני רוצה להגיד לכם שאני חושבת שיש כאן גישה נכונה.

ענת ברקו: ברגע שברמה האישית, כפי שאתם פועלים כרגע, אנשים ייקחו אחריות, היישוב היפהפה הזה, שצמוד לים, יכול להיות עיירת דייגים הכי יפה בארץ, ממש ממש ממש, וזה קם ונופל על הדברים האלה של איכות הסביבה.

ענת ברקו: זה גם תופס שטחים, וגם מרתיע, וגם יוצר תחושה של עזובה, וזה חבל.

ענת ברקו: אני מסכימה איתך, מר ג'ורבאן, שהחינוך הוא א'-ב', וכמו שהמהפכה נעשתה דרך הילדים באיכות הסביבה, ו"אל תקטפו את פרחי הבר".

ענת ברקו: הדור הזה גדל על הפרדת פסולת, על לקחת בקבוקים, מתגמלים אותם בבית-ספר, יכולים לחזק את הילדים – מי שהביא בקבוקים מהבית.

ענת ברקו: עושים את זה עם בטריות, עם בקבוקים, עם קרטונים.

ענת ברקו: ואז סביב זה יוצרים מומנטום, כי הילדים כבר אומרים להורים שלהם: למה אתם עושים את זה?

ענת ברקו: זה צריך להתחיל כאן, מלמטה למעלה, כי ההורים גדלו בעידן אחר.

ענת ברקו: גם הדור שלנו, איכות הסביבה – ואני אומרת את זה בכל מקום – יש פחות רגישות ממה שיש לילדים שגדלים לתוך מציאות קצת שונה.

ענת ברקו: ברשותך, חבר הכנסת סעדי, אני רוצה להציע משהו.

ענת ברקו: קודם כל, תקופת מעבר של שלושה חודשים.

ענת ברקו: אני לא חושבת שצריך ישר להיכנס באנשים עם קנסות.

אוסאמה סעדי: נכון.

ענת ברקו: להגיד להם, והקנס הראשון – אתם תראו שכבר משהו משתנה.

ענת ברקו: מישהו שמוציא כסף מהכיס, זה נראה אחרת.

ענת ברקו: הדבר השני, אני חושבת שהפקחים – ואני רוצה להציע לכם דווקא מהיכרות שלי איך הדברים עובדים, הפקחים צריכים להיות לא מהיישוב.

אוסאמה סעדי: דיברו על מישהו מזמר.

ענת ברקו: בדיוק.

ענת ברקו: אני רוצה להגיד לכם שבהרבה מאוד מקרים אנחנו רואים את זה גם ביישובים הבדואים, אנחנו רואים את זה בהרבה מקומות.

ענת ברקו: זה לא נעים.

ענת ברקו: אנשים מתפשרים כי לא נעים להם וזה הופך להיות מריבות בין משפחות ולא צריך להיכנס לזה.

ענת ברקו: לכן, אם בא מישהו מבחוץ, אין לו את המחויבויות הללו, והוא יכול לתת עבודה באמת, כי מה שצריך כאן זה עבודה נטו ולקחת את הצו הזה ולקיים אותו.

ענת ברקו: זה יכול לשנות את המצב מהקצה אל הקצה.

ענת ברקו: לכן אני חושבת שצריך להביא פקחים לא מהיישוב.

אוסאמה סעדי: תודה, חברת הכנסת ברקו.

אוסאמה סעדי: נשמע את משרד הפנים.

<חאלד ג'ורבאן: אנחנו מדברים על נאמני ניקיון.

ענת ברקו: מעולה.

ענת ברקו: גם ילדים, תעשו תנועת נוער לילדים נאמני סביבה.

<שחר פרלמוטר: לגבי התחילה של הצו – אני מפנה אתכם לסעיף התחילה שקובע שהתחילה שלו תהיה 30 יום מיום הפרסום.

<שחר פרלמוטר: כפי שנאמר, מדובר בכחודש וחצי, תלוי כמה זמן ייקח לנו לפרסם את זה.

<שחר פרלמוטר: חשוב לי רק להדגיש את המשמעות – אין זה אומר ש-30 יום אחרי הפרסום ישר יתחילו לתת קנסות.

<שחר פרלמוטר: זה נתון לשיקול הדעת של הרשות.

<שחר פרלמוטר: היא גורם האכיפה וזה עוד כלי אחד שמתווסף לסל כלים ולה שיקול הדעת מתי להפעיל, מתי אולי לא נכון יהיה להגיש דוח אלא לפעול בכתב אישום.

<שחר פרלמוטר: זה כמובן לא שולל את זה.

<שחר פרלמוטר: לכן, אני כשלעצמי לא רואה מניעה לקבוע את התחילה הזאת, כאשר לרשות שיקול הדעת מתי השימוש עצמו בכלי.

אורי מקלב: זה מקובל.

אורי מקלב: זה כבר רצון טוב.

אוסאמה סעדי: יש לי הצעה לסיכום.

<יפעת רווה: אני רוצה לברך שלוש פעמים את המועצה – קודם כל, לעבור מאפס אכיפה לאכיפה זה צעד לא קל; שמחתי מאוד לשמוע על הנושא של ההסברה בבתי-הספר, כי הרבה פעמים רשויות שאני נתקלת מדלגות על השלב הזה, על שלב החינוך.

<יפעת רווה: זה שלב מאוד מאוד חשוב.

<יפעת רווה: יש אצלנו פורום במיילים של הרשויות המקומיות.

<יפעת רווה: אתם מוזמנים כמובן להצטרף, אבל גם אם תוכלו לשלוח לי איזשהו סיכום של החלק של ההסברה, כדי שנוכל לשלוח - כי מבחינתי זו דוגמה ומופת לרשויות אחרות – ולהראות את הדוגמה הזאת.

ענת ברקו: אולי גם אתם תשלחו להם דוגמה להסברה, איך אפשר לעשות את הדברים באופן מיטבי.

<יפעת רווה: בוודאי.

<יפעת רווה: אני רוצה להשתמש בדוגמה הזאת.

<יפעת רווה: אני אעשה את זה, אבל אם אפשר את הסיכום של הדוגמה הזאת.

<יפעת רווה: הדבר השלישי, דוגמה לשיעור קנסות נמוך ולא מעבר אפשר להשיג את אותה מטרה.

<יפעת רווה: באמת, כל הכבוד לכם.

אוסאמה סעדי: תודה רבה לכם.

אוסאמה סעדי: אני חושב שדבר ראשון – העליתם את זה, ובצדק – זה החינוך.

אוסאמה סעדי: קודם כל זה מתחיל מהחינוך, מהבית, מבית-הספר.

אוסאמה סעדי: בשביל ניקיון ואיכות סביבה לא צריך אפילו להגיע למצב של קנסות ולהטיל קנסות, אבל כנראה שבתוך עמנו אנחנו חיים וצריך הרתעה וצריך קנסות.

אוסאמה סעדי: אני רק אתן דוגמה מהיישוב שלי, עראבה, בגליל, שמאות מתנדבים החליטו לפני שבועיים שהם מנקים את הכניסה.

אוסאמה סעדי: עשו מבצע ואז פתאום ראו שמאות צעירים, צעירות, זקנים, זקנות, כולם באים ומנקים את הרחובות ושותלים פרחים בכניסה.

אוסאמה סעדי: אני חושב שזה המודל שצריך להיות, התנדבות וחינוך.

אוסאמה סעדי: כמובן שבכל זאת צריך גם עבירות קנס.

אוסאמה סעדי: אני מברך את המועצה של ג'סר אל-זרקא שכולה התאחדה, גם קואליציה וגם אופוזיציה, וכולם תומכים בהצעה הזאת.

אוסאמה סעדי: לכן אנחנו אומרים לג'סר אל-זרקא שנכון שהצו נכנס 30 יום אחרי פרסומו, אבל אנחנו ממליצים שבשלושת החודשים הראשונים לא תאכפו את זה, אלא תתחילו בפעולות הסברה על כך שיש כבר חוק ואתם הולכים לאכוף את זה אחרי שלושה חודשים.

אוסאמה סעדי: תצאו לדרך, ואלף מברוכ לג'סר אל-זרקא.

<שחר פרלמוטר: אני רק מציין שתוכן הסעיף אינו כלול בצו.

<אפרת חקק: הוועדה מצביעה על הנוסח עם התיקון.

אוסאמה סעדי: מצביעים על הנוסח עם התיקון שהזכירה היועצת המשפטית של הוועדה.

אוסאמה סעדי: אני מעמיד את הצו להצבעה – צו המועצות המקומיות (עבירות קנס) (תיקון), התשע"ו-2015, עם כל התקנות.

אוסאמה סעדי: מי בעד?

אוסאמה סעדי: מי נגד?

אוסאמה סעדי: מי נמנע?

אוסאמה סעדי: בעד – 3

אוסאמה סעדי: נמנעים – אין צו המועצות המקומיות (עבירות קנס) (תיקון), התשע"ו-2015, אושר.

אוסאמה סעדי: אני קובע שהצו אושר פה אחד.

אוסאמה סעדי: תודה רבה לכם, הישיבה נעולה.